stanford-oval/wikipedia huggingface dataset:
Trattenbach

| Trattenbach |
| --- | --- |

 vaakuna
 Trattenbachin sijainti Neuenkirchenin piirissä
 Trattenbach
 Koordinaatit: 47°36.1′N, 15°53.5′E 
Valtio:  Itävalta
Osavaltio:  Ala-Itävalta
Piirikunta:  Neuenkirchen
Hallinto:  
 – Asutustyyppi:  Kunta
 – Pormestari:  Ernst Schabauer
Pinta-ala:  
 – Kokonaispinta-ala:  31,0 km²
Korkeus:  777 m
Väkiluku (2019)  (arvio):  539
 – Väestötiheys:  17,4 as./km²
Aikavyöhyke:  UTC+1
 – Kesäaika:  UTC+2
Postinumero:  2881
 
 www.tiscover.at/trattenbach 
Infobox OKVirheellinen NIMI-arvo: 
Trattenbach on kunta Itävallassa, Ala-Itävallan osavaltion Neuenkirchenin piirikunnassa. Vuoden 2019 arvion mukaan kunnassa oli 539 asukasta ja väestötiheys oli noin 17 asukasta neliökilometriä kohden. Pinta-alaa Trattenbachilla on 31 neliökilometriä.
Trattenbachin naapurikunnat pohjoisesta myötäpäivään ovat: Schottwien, Raach am Hochgebirge, Otterthal, Kirchberg am Wechsel ja Aspangberg-St. Peter Ala-Itävallassa sekä Rettenegg ja Spital am Semmering Steiermarkissa.
Antiikin aikana Trattenbachin seutu oli osa Roomaan kuuluvaa Noricumin provinssia.
Itävaltalais-englantilainen filosofi Ludwig Wittgenstein asui vuosina 1920–1922 Trattenbachissa sekä työskenteli opettajana paikallisessa koulussa. Trattenbachissa toimii nykyisin Wittgenstein-museo. Muita nähtävyyksiä ovat muun muassa kirkko ja Naturdenkmal Moorwiese -luonnonsuojelualue.
Aiheesta muualla

Virallinen kotisivu (Arkistoitu – Internet Archive) (saksaksi)
Portsmouth FC

Portsmouth Football Club on vuonna 1898 perustettu jalkapalloseura Portsmouthin kaupungista Englannista. Lempinimellä Pompey tunnettu joukkue pelaa kaudella 2024–2025 Englannin mestaruussarjassa.
Portsmouth nousi Valioliigaan kaudeksi 2003–2004 voittamalla 1. divisioonan mestaruuden. Se putosi mestaruussarjaan keväällä 2010, ykkösliigaan keväällä 2012 ja edelleen kakkosliigaan keväällä 2013.
Portsmouth pelaa kotiottelunsa vuonna 1898 valmistuneella Fratton Parkilla.
Saavutuksia

Englannin liigan 1. divisioona (korkein sarjataso)
Mestari 1949, 1950
Englannin liigan 1. divisioona (toiseksi korkein sarjataso)
Voittaja 2003
Englannin liigan 2. divisioona (toiseksi korkein sarjataso)
Kakkonen 1927, 1987
Englannin liigan 3. divisioona / 3. divisioonan etelälohko (kolmanneksi korkein sarjataso)
Voittaja 1924, 1962, 1983
FA Cup
Mestari 1939, 2008
Hävinnyt loppuottelija 1929, 1934, 2010
Välierissä 1949, 1992
FA Charity Shield / FA Community Shield
Voittaja 1939, 1949 (jaettu mestaruus)
Kakkonen 2008
Entisiä pelaajia

| 0 | 1 | 2 | 3 | 4 |
| --- | --- | --- | --- | --- |
|   Martin Allen   Rory Allen   John Aloisi   Darren Anderton   Andy Awford   Eyal Berkovic   Patrik Berger   Lee Bradbury   Sol Campbell   Steve Claridge   Peter Crouch   Andrés D'Alessandro  Lassana Diarra  Jermain Defoe   Shaun Derry   Arjan De Zeeuw  Jimmy Dickinson  Aaron Flahavan |   |  George Graham   Peter Harris   Mark Hateley   Shaka Hislop   Hermann Hreiðarsson   David James   Nwankwo Kanu   Yoshikatsu Kawaguchi   Alan Knight   Niko Kranjčar   Thomas McGhee   Alan McLoughlin   Paul Merson   Aaron Mokoena   Sulley Muntari   Antti Niemi   Petri Pasanen   Linvoy Primus |   |   Predrag Radosavljević   Robert Prosinečki  Laurent Robert   Ricardo Rocha   Lee Sharpe   Teddy Sheringham   Aleksei Smertin   Dejan Stefanović   Steve Stone   Kit Symons   Matthew Taylor   John Utaka  Paul Walsh   Neil Webb   Guy Whittingham   Yakubu Aiyegbeni   Boris Živković |
Seuran managerit

| 0 | 1 | 2 | 3 | 4 |
| --- | --- | --- | --- | --- |
|  1898 Frank Brettell  1901 Bob Blyth  1905 Richard Bonney  1911 Robert Brown  1920 John McCartney  1927 Jack Tinn  1947 Bob Jackson  1952 Eddie Lever  1958 Freddie Cox  1961 George Smith  1970 Ron Tindall  1973 John Mortimore  1974 Ian St. John  1977 Jimmy Dickinson  1979 Frank Burrows |   |  1982 Bobby Campbell  1984 Alan Ball  1989 John Gregory  1990 Frank Burrows  1991 Jim Smith  1995 Terry Fenwick  1998 Alan Ball  2000 Tony Pulis  2000 Steve Claridge  2001 Graham Rix  2002 Harry Redknapp  2004 Velimir Zajec  2005 Alain Perrin  2005 Harry Redknapp  2008 Tony Adams |   |  2009 Paul Hart  2010 Avram Grant  2010 Steve Cotterill  2011 Michael Appleton |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu (Arkistoitu – Internet Archive)
Kannattajien sivu (Arkistoitu – Internet Archive)
http://www.portsmouth-mad.co.uk/
Paitsio/Portsmouth, Suomen laajin Pompey sivusto (Arkistoitu – Internet Archive)
Tomakomai

| Tomakomai (苫小牧市) |
| --- | --- |
 Tomakomai satamineen lentokoneesta
 lippu:  symboli
 Tomakomain sijainti Hokkaidōn prefektuurissa
 Tomakomai
 Koordinaatit: 42°38′03″N, 141°36′20″E 
Valtio:  Japani
Alue:  Hokkaidō
Prefektuuri:  Hokkaidōn prefektuuri
Yleiskehitystoimisto:  Iburin yleiskehitystoimisto
Pinta-ala:  
 – Kokonaispinta-ala:  561,58 km²
Väkiluku (11/2020):  170 220
 – Väestötiheys:  303 as./km²
Symbolit:  
 – Puu:  Japaninpihlaja
 – Kukka:  Sinikuusama ja japaninkurjenmiekka
 – Lintu:  Joutsen
 – Simpukka:  Pseudocardium sachalinense
 
 http://www.city.tomakomai.hokkaido.jp/ 
Infobox OKVirheellinen NIMI-arvo: 
Tomakomai (jap. 苫小牧市, Tomakomai-shi) on Japanin kaupunki Hokkaidōn saarella Hokkaidōn prefektuurissa. Se sijaitsee Iburin yleiskehitystoimiston alueella Hokkaidōn lounaisosassa. Kaupunki on rakentunut Tyynenmeren rannikolle. Sen alue ulottuu Yūfutsun tasangolta sisämaahan Tarumaevuorelle. Tomakomaissa on 170 220 asukasta (marraskuussa 2020) ja sen pinta-ala on 561,58 neliökilometriä.
Tomakomain nimi on peräisin ainun kielestä. Paikkakunta kehittyi tärkeänä japanilaishallinnon keskuksena jo Edo-kaudella. Alueen maaperä, joka koostuu esimerkiksi tulivuoren tuhkasta ja turpeesta, ei kuitenkaan soveltunut maanviljelyskäyttöön. Vuonna 1910 Tomakomaihin perustettiin paperitehdas, minkä jälkeen se on kasvanut teollisuuskaupunkina. Kaupunkioikeudet Tomakomaille myönnettiin vuonna 1948. Toisen maailmansodan jälkeen kaupunkiin rakennettiin suuri teollisuussatama, jonka ympärille on sijoittunut metalli-, kemian-, auto- ja elintarviketeollisuutta, öljynjalostamoja ja voimaloita. Kaupungin itäosiin lähelle Chitosen lentoasemaa kaavaillut suurisuuntaiset rakennussuunnitelmat eivät sen sijaan edenneet odotetusti öljykriisin ja 1990-luvun laman vuoksi.
Teollisuuskaupungin luonteesta huolimatta Tomakomain alueella on tärkeitä luonnonalueita: Tarumaevuoren ympäristö kuuluu Shikotsun–Tōyan kansallispuistoon, ja Yūfutsun tasangolla sijaitsee lintualueena tunnettu Utonaijärvi, joka on liitetty Ramsarin sopimukseen. Tomakomaita palvelevat JR Hokkaidōn Muroran-päälinja, Hidaka-päälinja ja Chitose-linja.
Kuvia

Tarumaevuoren laavakupoli
Utonaijärvi
Hotelli Tomakomain keskustassa
Tomakomain jäähalli
Aiheesta muualla

Kuvia tai muita tiedostoja aiheesta Tomakomai Wikimedia Commonsissa
Kaupungin internetsivut (japaniksi)
Trzebiatów

| Trzebiatów |
| --- | --- |
 Trzebiatówin vanhakaupunki ilmasta.
 vaakuna
 Trzebiatów
 Koordinaatit: 54°03′26″N, 15°16′43″E 
Valtio:  Puola
Voivodikunta:  Länsi-Pommeri
Piirikunta:  Gryfice
Kunta:  Trzebiatów
Hallinto:  
 – Pormestari:  Sławomir Ruszkowski
Pinta-ala:  
 – Kokonaispinta-ala:  10,3 km²
Väkiluku (2019)  (arvio):  9 964
 – Väestötiheys:  967,4 as./km²
Aikavyöhyke:  UTC+1
 – Kesäaika:  UTC+2
Postinumero:  72-320
 
 www.trzebiatow.pl 
Infobox OKVirheellinen NIMI-arvo: 
Trzebiatów [tʂɛˈbjatuf] (saks. Treptow an der Rega) on kaupunki Regajoen varrella Länsi-Pommerin voivodikunnassa Puolan luoteisosassa. Vuoden 2019 arvion mukaan siellä asui 9 964 asukasta. Itämeren rantaan on Trzebiatówista kymmenisen kilometriä. Kaupunki kuului Saksaan vuoteen 1945.
Aiheesta muualla

Kuvia tai muita tiedostoja aiheesta Trzebiatów Wikimedia Commonsissa
Kaupungin kotisivut
Trent Pulliam

| Trent Pulliam> Henkilötiedot |
| --- | --- |
Koko nimi:  Trent Pulliam
Syntynyt: 13. elokuuta 1975 (ikä 49)
Kansalaisuus:   Yhdysvallat
Koripalloilija
Pituus:  200 cm
Pelaajaura
Yliopistojoukkueet
1995–1998:  Jackson State
Seurajoukkueet
2000:  Pyrbasket
Trent Pulliam (s. 13. elokuuta 1975) on yhdysvaltalainen aktiiviuransa lopettanut koripalloilija.
Pulliam pelasi yliopistotasolla Jackson Statessa, minkä jälkeen hän pelasi muun muassa Suomen pääsarjassa Pyrbasketissa kevään 2000, jolloin hän kirjautti 15 runkosarjaottelussa keskimäärin 23,8 pistettä, 8,7 levypalloa ja 1,3 heitontorjuntaa. Pyrbasket ylsi keväällä 2000 pudotuspeleihin, joissa se hävisi heti Namika Lahdelle. Kolmessa pudotuspeliottelussa Pulliam teki keskimäärin 20,0 pistettä ja otti 10,3 levypalloa ottelua kohden.
Pulliam teki Pyrbasketin kanssa sopimuksen myös seuraavaksi kaudeksi mutta ilmoitti elokuussa 2000, ettei palaa Tampereelle. Hän pelasi muun muassa Harlem Globetrottersissa.
Train Train

| Train Train Blackfoot |
| --- | --- | --- |

Livealbumin tiedot
 Äänitetty : 2007
 Julkaistu: 5. kesäkuuta 2007
 Tyylilaji: Southern rock, Heavy rock
 Levy-yhtiö: Cleopatra Records (Yhdysvallat), ZYX Records (Eurooppa)
Blackfootin muut julkaisut
| Greatest Hits 2002 | Train Train 2007 |   |
Train Train on uudelleenkasatun Blackfootin vuonna 2007 taltioitu live-DVD/CD. Nauhoituspaikkana toimi M.A.C.-Center Prestonsburghissa Yhdysvalloissa.
Kappaleet

Railroad Man – 3.55
Wishing Well – 4.14
I Got a Line on You – 5.44
Blues Instrumental – 2.45
Baby Blue – 3.25
Sunshine Again – 8.01
Every Man Should Know (Queenie) – 5.22
Fox Chase – 3.29
Left Turn on a Red Light – 5.56
On the Run – 5.22
Rollin’ & Tumblin’ – 3.06
Fly Away – 3.47
Train, Train – 4.47
Highway Song – 10.32
Good Morning – 5.45
Muusikot

Bobby Barth – laulu, kitara
Charlie Hargrett – kitara
Greg T. Walker – basso, laulu
Michael Sollars – rummut
Tuotannon talo

| Tuotannon talo |
| --- | --- |

Osoite:  Hämeenkatu 26
Sijainti:  Tammerkoski, Tampere
Koordinaatit:  61°29′51.3″N, 23°45′19.1″E
Rakennustyyppi:  liike- ja toimistotalo
Valmistumisvuosi:  1914
Suunnittelija:  Birger Federley
Rakennuttaja:  Tampereen Telefooni-Osakeyhtiö
Omistaja:  Pirkanmaan Osuuskauppa
Tyylisuunta:  funktionalismi
Kerrosluku:  5
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tuotannon talo on Tampereella Hämeenkatu 26:ssa sijaitseva viisikerroksinen liike- ja toimistotalo, jonka suunnitteli arkkitehti Birger Federley vuonna 1914. Talo edusti alun perin tyyliltään myöhäisjugendia, mutta se vaurioitui talvisodan aikana 1940 pommituksessa ja sitä seuranneessa tulipalossa. Arkkitehti Bertel Strömmerin sodan jälkeen 1941 suunnittelemien muutosten jälkeen talo edustaa nykyisin tyyliltään lähinnä funktionalismia. Talo on saanut nimensä sen omistavan SOK:laisen Osuusliike Tuotannon (nykyinen Pirkanmaan Osuuskauppa) mukaan.
Tuotannon talon rakennutti alun perin Tampereen Telefooni-Osakeyhtiö asuin- ja liiketaloksi, jossa oli tilat myös puhelinlaitokselle. Syksyllä 1920 Tampereen Telefooni-Osakeyhtiön kaikki omaisuus siirtyi aiemmin keväällä perustetulle Tampereen Puhelinosuuskunnalle. Tampereen Puhelinosuuskunta toimi sitten talossa aina vuoteen 1933 saakka, jolloin sille valmistui arkkitehti Bertel Strömmerin suunnittelema uusi toimitalo Aleksis Kiven kadun ja Hallituskadun kulmaan. Talon katto ja ullakkokerros tuhoutuivat suurelta osin 28. toukokuuta 1920 tapahtuneessa tulipalossa, jossa kuoli myös yksi talon hissiin jäänyt henkilö. Tulipalo sulatti talossa sijainneesta puhelinkeskuksesta Pyynikille johtaneen kaapelin, jolloin noin 200 puhelinta meni epäkuntoon.
Insinööri Arvi Hauvonen perusti Suomen ensimmäisen yleisölle tarkoitetun radioaseman Tuotannon taloon vuonna 1923. Hauvosen 3NB-asema aloitti lähetykset 1. marraskuuta 1923. Vuonna 1954 paljastettiin talon seinällä oleva Suomen ensimmäisen yleisradioaseman muistolaatta.
Tuotannon talossa toimi 1920-luvulla suosittu varietee-ravintola Villensauna. Vuonna 1919 avatun ravintolan omisti Ville Veneskoski. Kahdessa kerroksessa olleen ravintolan alakerrassa oli pieni ruokasali sekä kabinetti ja yläkerrassa isompi ravintolasali jossa iltaisin esiintyi orkesteri ja pidettiin kabaree- ja varietee-esityksiä. Ravintolan orkesteria johti italialainen viulisti ja kapellimestari Gennaro Romano.
Vuonna 1938 talossa suoritettiin Hämeenkadun puoleisen kahdessa kerroksessa sijainneen myymälä- ja ravintolaosan uudistaminen. Uudistuksen jälkeeen ravintolassa oli 600 paikkaa ja sen kokonaispinta-ala oli 1 500 neliömetriä. Myös alimpien kahden kerroksen Hämeenkadun puoleinen julkisivu uudistettiin. Uudistustyön suunnittelivat arkkitehdit Bertel Strömmer ja Mikael Nordenswan. Osuusliike Tuotannon uudistettu ravintola avattiin 28. joulukuuta 1938.
Rakennus on suojeltu asemakaavalla vuonna 1984.
Aiheesta muualla

Tuotannon talo alkuperäisessä asussaan ennen 1941 tehtyjä muutoksia, Koskesta voimaa -sivusto
Tuotannon talo tulessa pommituksen jälkeen, Yrjö Ingmanin valokuva 17.2.1940 (Tampereen museot (Siiri))
Trent Franklin

| Trent Franklin> Henkilötiedot |
| --- | --- |
Syntynyt: 12. helmikuuta 1979 Sydney, Australia
Uran tiedot
Pituus:  184 cm
Paino:  83 kg
Laji:  vesipallo
Trent Franklin (s. 12. helmikuuta 1979 Sydney, Australia) on australialainen vesipalloilija. Franklin kilpaili vuoden 2004 kesäolympialaisissa vesipallossa sijoittuen yhdeksänneksi ja vuoden 2008 kesäolympialaisissa sijoittuen kahdeksanneksi.
Tryvannstårnet

| Tryvannstårnet |
| --- | --- |
 Torni vuonna 2010.
Sijainti:  Oslo, Norja
Rakennustyyppi:  televisio- ja radiotorni, näkötorni
Valmistumisvuosi:  1962
Suunnittelija:  P. A. M. Mellbye
Korkeus:  118 m
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Tryvannstårnet on Oslon keskustan pohjoispuolella sijaitseva entinen televisio- ja radiotorni. Se jäi pois käytöstä vuonna 2017, kun Norjassa siirryttiin digitaaliseen lähetystekniikkaan. Torni valmistui vuonna 1962, on 118 metriä korkea ja sijaitsee 529 metriä merenpinnan yläpuolella. Aiemmin se toimi myös näkötornina, mutta hätäuloskäyntien puutteellisuuden vuoksi se suljettiin jo 2004.
Aiheesta muualla

Kuvia tai muita tiedostoja aiheesta Tryvannstårnet Wikimedia Commonsissa
Tratalias

| Tratalias (Tratalìas) |
| --- | --- |
 Sijainti Etelä-Sardinian maakunnassa
 Tratalias
 Koordinaatit: 39.102°0′0″N, 8.579°0′0″E 
Valtio:   Italia
Alue:  Sardinia
Maakunta:  Etelä-Sardinian maakunta
Pinta-ala:  
 – Kokonaispinta-ala:  31 km²
Korkeus:  17 m
Väkiluku:  1 085
Aikavyöhyke:  UTC+1
 – Kesäaika:  UTC+2
Postinumero:  09010
Suuntanumero(t):    0781
Rekisterikilpi:  SU
 
 http://www.comune.tratalias.ca.it/ 
Infobox OKVirheellinen NIMI-arvo: 
Tratalias (sardiksi Tratalìas) on kaupunki ja kunta Italiassa Sardinian hallintoalueella Etelä-Sardinian maakunnassa. Kunnassa on arviolta 1 085 asukasta (vuonna 2016) ja sen pinta-ala on 31 neliökilometriä. Se sijaitsee 17 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Tratalias Wikimedia Commonsissa
Etelä-Sardinian maakunta
Arbus | Armungia | Ballao | Barrali | Barumini | Buggerru | Burcei | Calasetta | Carbonia | Carloforte | Castiadas | Collinas | Decimoputzu | Dolianova | Domus de Maria | Domusnovas | Donori | Escalaplano | Escolca | Esterzili | Fluminimaggiore | Furtei | Genoni | Genuri | Gergei | Gesico | Gesturi | Giba | Goni | Gonnesa | Gonnosfanadiga | Guamaggiore | Guasila | Guspini | Iglesias | Isili | Las Plassas | Lunamatrona | Mandas | Masainas | Monastir | Muravera | Musei | Narcao | Nuragus | Nurallao | Nuraminis | Nurri | Nuxis | Orroli | Ortacesus | Pabillonis | Pauli Arbarei | Perdaxius | Pimentel | Piscinas | Portoscuso | Sadali | Samassi | Samatzai | San Basilio | San Gavino Monreale | San Giovanni Suergiu | San Nicolò Gerrei | San Sperate | San Vito | Sanluri | Santadi | Sant’Andrea Frius | Sant’Anna Arresi | Sant’Antioco | Sardara | Segariu | Selegas | Senorbì | Serdiana | Serramanna | Serrenti | Serri | Setzu | Seui | Seulo | Siddi | Siliqua | Silius | Siurgus Donigala | Soleminis | Suelli | Teulada | Tratalias | Tuili | Turri | Ussana | Ussaramanna | Vallermosa | Villacidro | Villamar | Villamassargia | Villanova Tulo | Villanovaforru | Villanovafranca | Villaperuccio | Villaputzu | Villasalto | Villasimius | Villasor | Villaspeciosa
Tracy Chapman

| Tracy Chapman |
| --- | --- |
 Tracy Chapman esiintymässä vuonna 2009.
Henkilötiedot
Syntynyt: 30. maaliskuuta 1964 (ikä 60)
Ammatti:  laulaja-lauluntekijä, muusikko
Muusikko
Laulukielet:  englanti
Aktiivisena:  1986–
Tyylilajit:  pop, rock, folk, blues rock
Soittimet:  laulu, kitara, huuliharppu
Levy-yhtiöt:  Elektra Records
Aiheesta muualla
Kotisivut
  [ Muokkaa Wikidatassa ] [ ohje ]  
Tracy Chapman esiintymässä Human Rights Now! -konsertissa Unkarissa vuonna 1988.
Tracy Chapman (s. 30. maaliskuuta 1964 Cleveland, Ohio) on yhdysvaltalainen laulaja-lauluntekijä, joka tunnetaan parhaiten kappaleista ”Fast Car”, ”Talkin’ Bout a Revolution”, ”Baby Can I Hold You”, ”Give Me One Reason” ja ”The Promise”. Hän on myynyt moninkertaista platinaa ja voittanut useita Grammy-palkintoja.
Ura

Tracy alkoi soittaa kitaraa ja kirjoittaa lauluja jo lapsena. Hänet hyväksyttiin A Better Chance -ohjelmaan, joka tunnistaa, värvää ja kehittää lahjakkaita vähemmistöihin kuuluvia oppilaita. Tämän ansiosta hän pääsi yksityiseen, yliopistoa varten valmentavaan Wooster Schooliin ja lopulta Tuftsin yliopistoon Medfordissa, Massachusettsissa.
Opiskeluaikanaan Chapman alkoi esiintyä kaduilla ja soitti kitaraa Cambridgen kahviloissa. Valmistuttuaan hän sai sopimuksen SBK Recordsilta ja julkaisi ensimmäisen albuminsa Tracy Chapman (1988). Kriitikot ylistivät albumia ja hän aloitti kiertueen saadakseen kuulijakuntaa. Pian kesäkuussa 1988 televisioidun Nelson Mandelan 70-vuotisjuhlakonsertin jälkeen "Fast Car" lähti nousuun Yhdysvaltain listoilla. Albumi ja singlet myivät hyvin ja albumi myi moninkertaista platinaa sekä voitti neljä Grammya. Rolling Stone valitsi albumin 1980-luvun kymmenen parhaan rocklevyn joukkoon.
Vuoden 1988 lopulla Chapman oli mukana Amnesty Internationalin Human Rights Now! Tour -kiertueella. VH1-kanavan nettisivujen mukaan hänen albuminsa auttoi pistämään alulle poliittisen korrektiuden aikakaudenselvennä ja, kuten 10,000 Maniacsilla ja R.E.M:llä, hänen liberaalilla asenteellaan oli suuri vaikutus amerikkalaisilla yliopistokampuksilla 1980-luvun lopulla.
Seuraava albumi Crossroads (1989) sai vähemmän suosiota. Vuoden 1992 julkaisun Matters of the Heart aikoihin Chapman soitti enää pienelle omistautuneelle yleisölle, mutta monien yllätykseksi vuonna 1995 julkaistu New Beginning oli menestys ja sitä myytiin jo pelkästään Yhdysvalloissa kolme miljoonaa kappaletta. Albumilta tuli hitti "Give Me One Reason", joka voitti parhaan rock-kappaleen Grammyn vuonna 1996. Vuonna 2000 julkaistiin Telling Stories, joka edusti enemmän rocktyyliä kuin folkia. Single "Telling Stories" sai paljon radiosoittoa Euroopassa. Vuoden 2002 albumi Let It Rain oli kuudes, ja Chapman kiersi Yhdysvaltoja ja Eurooppaa vuonna 2003 promotoidakseen sitä.
Where You Live julkaistiin vuonna 2005 ja Chapman kiersi sen yhteydessä suurimpia Yhdysvaltain kaupunkeja. Loppuvuodesta hän kiersi myös Eurooppaa.
"Where You Live" -kiertuetta pidennettiin vuodelle 2006 ja kesällä pidettiin 28 konserttia muun muassa seuraavissa maissa: Saksa, Italia, Ranska, Ruotsi, Suomi, Norja, Britannia ja Venäjä. 5. kesäkuuta Chapman esiintyi myös viidennessä Gala of Jazz -tilaisuudessa Lincoln Centerissa New Yorkissa.
Julkaisut

1988 – Tracy Chapman
(US #1) RIAA: (USA: 6x Platinaa) (UK #1)

"Fast Car" (USA #6, UK #5)
 
"Talkin' 'Bout A Revolution" (USA #75)
 
"Baby, Can I Hold You?" (USA #48)
1989 – Crossroads
(USA #9) RIAA: (USA: 1x Platinum) (UK #1)

"Crossroads" (USA #90, UK #61)

"Subcity"

"All That You Have Is Your Soul"
1992 – Matters of the Heart
(USA #53) RIAA: (USA: Kultaa) (UK #19)

"Bang Bang Bang"

"Dreaming On A World"
1995 – New Beginning
(USA #4) RIAA: (USA: 5x Platinaa)

"Give Me One Reason" (USA #3)

"New Beginning"

"Smoke and Ashes"

"The Promise"
2000 – Telling Stories
(USA #33) RIAA: (USA: Kultaa)

"Telling Stories"
2001 – Collection
(UK #3)
2002 – Let It Rain
(USA #25)

"You're The One"

"Another Sun"
2005 – Where You Live
(USA #49)

"Change" 

"America"
2008 - Our Bright Future
Aiheesta muualla

Kuvia tai muita tiedostoja aiheesta Tracy Chapman Wikimedia Commonsissa
Virallinen sivusto
About Tracy Chapman
Tracy Chapman Atlantic Recordsin sivuilla
Trà Vinh (maakunta)

Maakunta Vietnamin kartalla.
Trà Vinh on  maakunta Vietnamin eteläosassa,  Đồng Bằng Sông Cửu Longin alueella. Sen pääkaupunki on Trà Vinh. Huhtikuussa 2009 maakunnassa oli noin miljoona asukasta. Maakunnan pinta-ala on 2295  km².
Maakunta ulottuu rannikolle asti, ja siellä on niin jokien makeaa vettä, jokisuun murtovettä kuin varsinaista merialuettakin. Niinpä kalastus ja riisinviljely ovat tärkeitä elinkeinoja. Maakunnan etnisiin ryhmiin kuuluvat vietnamilaisten lisäksi chamit, hoat ja khmerit. Angin pagoda on khmerien rakennuttama historiallinen pagoda. Ba Dongin rantakohde oli siirtomaa-aikana ranslkalaisten suosima virkistysalue. Tieyhteys sinne tuhoutui sodassa, mutta jälleenrakennusta suunnitellaan.
Aiheesta muualla

Kuvia tai muita tiedostoja aiheesta Trà Vinh (maakunta) Wikimedia Commonsissa
Tro Bro Leon

| Tro Bro Leon |
| --- | --- |
 Kilpailijoita ribinoù-osuudella vuoden 2002 Tro Bro Leon kilpailussa.
Tiedot
Ajankohta:  huhtikuun loppu (vuoteen 2019) toukokuun alku (vuodesta 2021)
Alue:   Finistère, Bretagne, Ranska
Paikalliset nimet:  Tour du Pays Léonard (ranskaksi) Tro-Bro Léon (bretoniksi)
Lempinimi:  Le Petit Paris–Roubaix (ranskaksi)  Pikku-Pariisi-Roubaix (suomeksi)
Laji:  maantie
Kilpailu:  UCI ProSeries
Tyyppi:  yhden päivän kilpailu
Historia
Ensimmäinen:  1984
Kilpailuja yht.:  38 (vuoteen 2022 mennessä)
Ensimmäinen voittaja:   Bruno Chemin
Eniten voittoja:   Philippe Dalibard (3 kertaa)
Viimeisin voittaja:   Hugo Hofstetter (2022)
Tro Bro Leon on yksipäiväinen maantiepyöräkilpailu, joka järjestetään Finistèressä, Bretagnessa, Ranskassa. Kilpailu ajettiin amatöörikilpailuna vuosina 1984–1998. Vuonna 2005 kilpailu tuli osaksi UCI Europe Touria. Vuonna 2020 kilpailu liitettiin osaksi UCI ProSeries -kilpailusarjaa. Kilpailureitin pituus on viime vuosina ollut noin 200 kilometriä.
Kilpailulle tunnuksenomaista on reitin varrella olevat ribinoù-osuudet, joita on kilpailun aikana noin parisenkymmentä. Ne koostuvat peltoteistä ja päällystämättömistä sivuteistä. Kilpailu onkin saanut lempinimet Pikku-Pariisi-Roubaix ja Läntinen Helvetti, viitaten Pohjois-Ranskassa ajettavaan Pariisi-Roubaix-pyöräkilpailuun, joka sisältää vaikeasti ajettavia kivitieosuuksia ja tunnetaan lempinimellä Pohjoinen Helvetti (ransk. L'enfer du Nord).